Nafarroako Parlamentuko Mahaiak, 2019ko irailaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkeztutako galdera, eremu ez euskalduneko ikastetxeetan D ereduan ikasten duten ikasleei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipek, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

2019/2020 ikasturteko eskolatze-datuak ezagutarazte aldera Hezkuntzako kontseilariak egindako agerraldian informatu zuen zenbat ikasle dagoen D ereduan eremu ez euskaldunean eta zenbat talde dagoen herri bakoitzean.

Informazio hori osatzeko asmoz, parlamentari honek honako hau jakin nahi du:

1. Herri bakoitzeko talde-kopuruaren zerrenda xehatua, hezkuntza-mailaren araberakoa, eta talde bakoitza osatzen duen ikasle-kopurua.

2. Ikasle horien garraiorako eta jantokirako laguntzak ordaintzeko gastu-aurreikuspena, ikastetxea, maila, hezkuntza-etapa eta nondik datozen zehaztuta.

Iruñean, 2019ko irailaren 6an

Foru parlamentaria: Pedro González Felipe